Gunung Ulu Kali

Gunung Ulu Kali merupakan sebuah gunung yang terletak di Ulu Yam Baru, Hulu Selangor, Selangor, bersempadan dengan Genting Highlands, Bentong, Pahang. Dengan ketinggian setinggi 1,774 meter (5,814 kaki), Ulu Kali adalah kemuncak kedua tertinggi di Selangor.

Jenis hutan
Gunung Ulu Kali mempunyai hutan Dipterokarp Bukit, hutan Dipterokarp Atas, hutan Montane, dan Hutan Ericaceous atau hutan gunung. Terdapat banyak flora di gunung ini yang mempunyai nilai perubatan.

Infrastruktur
Di atas gunung itu juga terletak stesen pemancar televisyen dan radio, di sini dikhususkan bagi penduduk di kawasan Selangor, Kuala Lumpur, barat Pahang, selatan Perak dan bahagian utara Negeri Sembilan. Bagi TV RTM stesen pemancar Gunung Ulu Kali dikhususkan kepada penduduk di barat Pahang, Selangor dan selatan Perak. Bagi Kuala Lumpur siaran TV dan radio RTM menerima pancaran dari Menara Kuala Lumpur. Bagi siaran radio dan TV pula, pemancar FM dan TV dikhususkan bagi pendengar di seluruh Selangor, Lembah Klang (Kuala Lumpur dan Putrajaya), Pahang Barat, Perak Selatan dan bahagian utara Negeri Sembilan.

Rujukan

Pautan luar 
 Lobu Tua Sejarah Awal Barusedited by Claude Guillot

Ulu Kali